**Marvis Eesti OÜ**

Registrikood 12879813

Põltsamaa vald, Mällikvere küla

Uuerehe kinnistu registriosa nr 66035 omanik

**Põltsamaa Vallavalitsus**

**PÖÖRDUMINE**

**Tallinn–Tartu maantee 2+2 projekteeritava uue maantee Põltsamaa möödasõidu projektimuudatuse algatamiseks**

Marvis Eesti OÜ pöördub Teie poole abipalvega seoses planeeritava Tallinn–Tartu 2+2 maantee Põltsamaa möödasõidu projektiga (Põltsamaa möödasõidu eelprojekti on projekteerinud Skepast&Puhkim OÜ töö nr 20200042), mille käigus on kavandatud likvideerida senine Tallinn-Tartu mnt pealt otsene juurde -ja väljapääs Põltsamaa linna Pajusi maantee kaudu. Vastavalt projekteeritavale projektlahendusele jääb Pajusi mnt kaudu Põltsamaa linna sisse -ja väljasõit ära. Põltsamaa linna saab tulevikus projekteeritava Tallinn-Tartu mnt Mõhküla liiklussõlme või Puhu liiklussõlme kaudu (st otse kiirteelt 2+2 maha sõitu ei ole nn Pajusi risti planeeritud). Selline lahendus põhjustaks meie arvates Põltsamaa linna sisse ja väljasõiduks olulisi kitsendusi ning tooks kaasa linna ja valla ettevõtlusele, logistikale, elukeskkonnale ning tööturu toimimisele suured piirangud (kotti jäämine).

Meie Uuerehe kinnistu omanikuna olime kinnistut soetades arvestanud kehtiva detailplaneeringuga, hea juurdepääsuga kinnistule ja planeerinud arendus- ja äritegevust selliselt, et sinna kinnistule saaks ehitada bensiinijaama, kaubanduskeskuse, kohviku/söögikoha, teeninduse jms valdkonna tegevusi, kuid võimalike koostööpartnerite otsingul selgus tõsiasi, et suureks probleemiks ja murekohaks on otsejuurdepääsu puudumine tulevikus, mis saab olema takistuseks äritegevusele (keegi ei soovi Põltsamaale sinna piirkonda äritegevust rajada). Põltsamaa on piirkondlik tõmbekeskus ning ettevõtete, teenuste ja töökohtade toimimine sõltub otsesest ja mugavast ligipääsust põhimaanteele. Kui otseühendus Tallinn–Tartu maanteelt tehakse selliselt, et see muudab kogu piirkonna ligipääsetavuse halvemaks, siis see pärsib ettevõtlusaktiivsust, vähendab investeeringute atraktiivsust ning mõjutab negatiivselt kohalike elanike töö- ja liikumisvõimalusi. Selline olukord seaks Põltsamaa piirkonna ebasoodsasse konkurentsiolukorda võrreldes teiste keskustega ja tooks kaasa ääremaastumise.

Palume Põltsamaa valla abi, et vald võtaks enda kanda suhtluse Transpordiametiga, Kliimaministeeriumiga jt ametitega, kes seda projekti juhivad ja korraldavad (sh projekteerijatega), et koheselt võetakse töösse ja muudetaks eelnimetatud Põltsamaa möödasõidu projekti Tallinn–Tartu maantee 2+2 selliselt, et saab olema otse juurde- ja väljapääs mõlemalt poolt (kas Tallinnast või Tartust) Põltsamaa linna Pajusi maantee kaudu. Lahenduseks oleks kas ringtee vms viadukt lahenduste kaudu (näiteks nagu Lõunakeskuse juures) või kui see ei ole võimalik mingitel põhjustel, siis alternatiivne lahendus oleks Tallinn- Tartu suunal projekteerida mahasõit otse kiirteelt Pajusi maanteele ja pealesõit kiirteele aeglustusaraja kaudu (näiteks nagu on Tallinn-Tartu mnt puhke koht jms näited).

Sellise lahenduse elluviimine tagab,

* toimiva ja otse logistilise ühenduse Põltsamaa linnale;
* ettevõtluse jätkusuutlikkuse ja arenguvõimalused;
* elanike liikumis- ja töövõimaluste säilimise;
* tasakaalustatud regionaalarengu (paremaks äraelamiseks maal).

Arvestades, et Põltsamaal tegutseb suur hulk tööandjaid ning piirkond teenindab märkimisväärset hulka Lõuna- ja Kesk-Eesti liiklejaid, on otseühenduse puudumine kogu piirkonnale strateegiliselt kahjulik. Põltsamaa ei tohi jääda olukorda, kus ligipääs põhimaanteele/kiirteele toimub vaid pikkade ümbersõitude kaudu.

Lugupidamisega

Annika Mesikäpp

Marvis Eesti OÜ juhatuse liige

/allkirjastatud digitaalselt/

26.11.2025.a.